title: 2014/623/EU: Odluka Europskog parlamenta od 3. travnja 2014. o razrješnici za izvršenje proračuna zajedničkog poduzeća „Clean Sky” za financijsku godinu 2012.

text:
               5.9.2014

               HR

               Službeni list Europske unije

               L 266/318

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna zajedničkog poduzeća „Clean Sky” za financijsku godinu 2012.
   (2014/623/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje zajedničkog poduzeća „Clean Sky” za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima zajedničkog poduzeća „Clean Sky” za financijsku godinu 2012., zajedno s odgovorima Zajedničkog poduzeća (1),

               —

               uzimajući u obzir preporuku Vijeća od 18. veljače 2014. (05851/2014 – C7-0053/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu Vijeća (EZ) br. 71/2008 od 20. prosinca 2007. o osnivanju zajedničkog poduzeća „Clean Sky” (4), a posebno njezin članak 11. stavak 4.,

               —

               uzimajući u obzir financijska pravila zajedničkog poduzeća „Clean Sky” donesena Odlukom njezina Upravnog odbora 7. studenoga 2008.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0210/2014),

               1.

               daje razrješnicu izvršnom direktoru zajedničkog poduzeća „Clean Sky” za izvršenje proračuna Zajedničkog poduzeća za financijsku godinu 2012.;

               2.

               izlaže svoja zapažanja u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru zajedničkog poduzeća „Clean Sky”, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 369, 17.12.2013., str. 10.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 30, 4.2.2008., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


2013/576/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za sigurnost hrane za financijsku godinu 2011.


title: 2010/462/EU: Odluka Komisije od 18. kolovoza 2010. o donošenju odluke o financiranju pilot-projekta za jačanje uloge potrošača, učinkovitosti i stabilnosti europskih financijskih tržišta osposobljavanjem udruga potrošača i sličnih organizacija

text:
               16/Sv. 002

               HR

               Službeni list Europske unije

               152

         32010D0462

               L 219/21

               SLUŽBENI LIST EUROPSKE UNIJE

               18.08.2010.

      ODLUKA KOMISIJE

   od 18. kolovoza 2010.
   o donošenju odluke o financiranju pilot-projekta za jačanje uloge potrošača, učinkovitosti i stabilnosti europskih financijskih tržišta osposobljavanjem udruga potrošača i sličnih organizacija
   (2010/462/EU)
   EUROPSKA KOMISIJA,
   uzimajući u obzir Ugovor o Europskoj uniji,
   uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (1) (dalje u tekstu „Financijska uredba”), a posebno njezin članak 75.,
   uzimajući u obzir Uredbu Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (2) (dalje u tekstu „Provedbena pravila”), a posebno njezin članak 90.,
   budući da:

               (1)

               U skladu s člankom 75. Financijske uredbe i člankom 90. stavkom 1. Provedbenih pravila, preuzimanju obveza za izdatke iz proračuna Unije prethodi odluka o financiranju koju donosi institucija ili tijela kojima institucija delegira potrebne ovlasti, a u kojoj se navode ključni elementi djelovanja koja zahtjeva izdatke.

               (2)

               U skladu s člankom 49. stavkom 6. točkom (a) Financijske uredbe, aktualni je pilot-projekt eksperimentalni pilot-program čija je svrha ispitivanje provedivosti djelovanja i njegove korisnosti.

               (3)

               Proračunsko tijelo je u proračun Unije za 2010. godinu dodijelilo 1 milijun eura za pilot-projekt jačanja uloge potrošača, učinkovitosti i stabilnosti europskih financijskih tržišta kroz osposobljavanje.

               (4)

               U okviru provođenja ovog pilot-projekta predviđena su tri djelovanja, a njihovo je financiranje predmet jedne odluke.

               (5)

               Budući da financijske usluge postaju sve složenije, potrošačima je sve potrebnije financijsko savjetovanje. Usluga općeg financijskog savjetovanja može ojačati ulogu potrošača i pružiti im informacije o tome na koji način pametno kupovati financijske usluge. Osposobljavanje neprofitnih organizacija kao što su udruge potrošača te drugih nevladinih organizacija, kao i vladinih organizacija, omogućit će im pružanje boljih savjeta potrošačima o širem rasponu važnih pitanja u području financijskih usluga.

               (6)

               Predmetna odluka o financiranju može također obuhvatiti i zateznu kamatu na temelju članka 83. Financijske uredbe i članka 106. stavka 5. Provedbenih pravila.

               (7)

               U svrhu primjene ove Odluke primjereno je definirati pojam „značajna promjena” u smislu članka 90. stavka 4. Provedbenih pravila,

         DONIJELA JE OVU ODLUKU:
   Jedini članak
   Djelovanja iz Priloga ovime se odobravaju. Ona se financiraju iz proračunske linije 17 02 04 proračuna Europske unije za 2010. godinu, do maksimalnog iznosa od 1 milijun eura. Ova odobrena sredstva mogu uključivati i zateznu kamatu.
   U opisima u nastavku navedeni su okvirni iznosi. Promjene koje, u okviru maksimalnog okvirnog proračuna za sva navedena djelovanja, zbirno ne prelaze 20 % ne smatraju se značajnima, uz uvjet da bitno ne utječu na prirodu i ciljeve pilot-projekta.
   Dužnosnik za ovjeravanje može takve promjene odobriti u skladu s načelima dobrog financijskog upravljanja i proporcionalnosti.

      Sastavljeno u Bruxellesu 18. kolovoza 2010.

            Za Komisiju

            Predsjednik

         José Manuel BARROSO

      (1)  SL L 248, 16.9.2002., str. 1.

      (2)  SL L 357, 31.12.2002., str. 1.
   PRILOG

      Područje: potrošačka politika

      Pilot-projekt na teret proračunske linije 17 02 04

      Pravni temelj: članak 49. stavak 6. točka (a) Uredbe (EZ, Euratom) br. 1605/2002
   Određena su odobrena sredstva u iznosu od 1 milijun eura za pokretanje pilot-projekta za jačanje uloge potrošača, učinkovitosti i stabilnosti europskih financijskih tržišta, osobito jačanjem uloge potrošača u području financijskih usluga kroz aktivnosti osposobljavanja i pružanje savjeta potrošačima.

      Broj planiranih djelovanja: Glavna uprava za zaštitu zdravlja i potrošača Europske komisije planira provođenje triju različitih djelovanja u području jačanja uloge potrošača u području financijskih usluga osposobljavanjem.
   Tečajevi osposobljavanja o financijskim uslugama za udruge potrošača i druge zainteresirane neprofitne strane koje pružaju informacije i savjete krajnjim korisnicima financijskih usluga u okviru postojećeg okvirnog ugovora. Za izvođenje ovog djelovanje sklopit će se ugovor u okviru postojećeg okvirnog ugovora u rujnu 2010., za iznos od 200 000 eura.
   Studija kojom će se u svakoj državi članici mapirati neprofitne organizacije koje potrošačima pružaju opće savjete o financijskim uslugama. Nadalje, studijom će se procijeniti najbolje prakse u području općeg financijskog savjetovanja. Njome će se također utvrditi eventualne potrebe za osposobljavanjem u pogledu financijskog savjetovanja koje imaju navedene organizacije. Za spomenutu studiju izdvojit će se iznos od 150 000 eura te će za nju biti otvoren poziv za podnošenje ponuda (ugovor o uslugama) u kolovozu 2010.
   Daljnji tečajevi osposobljavanja o financijskim uslugama za zainteresirane neprofitne organizacije koje potrošačima pružaju opće savjete o financijskim ulugama bit će organizirane nastavno na rezultate navedene studije o mapiranju. Za ovu će se aktivnost osposobljavanja izdvojiti 650 000 eura te će za nju biti otvoren poziv za podnošenje ponuda (ugovor o uslugama) u svibnju 2011.


title: 2003/462/EZ: Odluka Vijeća od 19. svibnja 2003. o potpisivanju, u ime Europske zajednice, i privremenoj primjeni Okvirnog sporazuma o multilateralnom nuklearnom programu zaštite okoliša u Ruskoj Federaciji i pripadajućeg Protokola o odštetnim zahtjevima, sudskim postupcima i obeštećenju, kojom se Komisiji odobrava sklapanje navedenog Sporazuma i pripadajućeg Protokola u ime Europske zajednice za atomsku energiju

text:
               11/Sv. 114

               HR

               Službeni list Europske unije

               199

         32003D0462

               L 155/35

               SLUŽBENI LIST EUROPSKE UNIJE

         ODLUKA VIJEĆA
   od 19. svibnja 2003.
   o potpisivanju, u ime Europske zajednice, i privremenoj primjeni Okvirnog sporazuma o multilateralnom nuklearnom programu zaštite okoliša u Ruskoj Federaciji i pripadajućeg Protokola o odštetnim zahtjevima, sudskim postupcima i obeštećenju, kojom se Komisiji odobrava sklapanje navedenog Sporazuma i pripadajućeg Protokola u ime Europske zajednice za atomsku energiju
   (2003/462/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 181.a stavak 3. drugu rečenicu, u vezi s njegovim člankom 300. stavkom 2. prvom rečenicom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   uzimajući u obzir prijedlog Komisije,
   budući da:

               (1)

               Komisija je u ime Zajednice sudjelovala u pregovorima s Ruskom Federacijom o Okvirnom sporazumu o multilateralnom nuklearnom programu zaštite okoliša i Protokolu o odštetnim zahtjevima, sudskim postupcima i obeštećenju.

               (2)

               Komisija i relevantne države članice trebaju usuglasiti svoje stavove prije sastanaka Odbora za multilateralni nuklearni program zaštite okoliša.

               (3)

               Podložno njegovu sklapanju, Sporazum i pripadajući Protokol treba potpisati u ime Europske zajednice.

               (4)

               Sklapanje Sporazuma i pripadajućeg Protokola u ime Europske zajednice za atomsku energiju treba odobriti,

         ODLUČILO JE:
   Članak 1.
   Ovime se, u ime Europske zajednice, odobrava potpisivanje Okvirnog sporazuma i pripadajućeg Protokola o multilateralnom nuklearnom programu zaštite okoliša u Ruskoj Federaciji te pripadajućeg Protokola o odštetnim zahtjevima, sudskim postupcima i obeštećenju, podložno Odluci Vijeća o sklapanju navedenog Sporazuma.
   Tekstovi Sporazuma i pripadajućeg Protokola priloženi su ovoj Odluci.
   Članak 2.
   Ovime se Komisiji odobrava sklapanje Okvirnog sporazuma i pripadajućeg Protokola u ime Europske zajednice za atomsku energiju.
   Članak 3.
   U Odboru na koji se upućuje u članku 4. Sporazuma (Odbor MNEPR-a) Zajednicu zastupa Komisija.
   Članak 4.
   Ovime se ovlašćuje predsjednik Vijeća za imenovanje osobe (osoba) ovlaštene (ovlaštenih) za potpisivanje Okvirnog sporazuma i pripadajućeg Protokola u ime Zajednice, podložno njegovu sklapanju.
   Članak 5.
   Sporazum i pripadajući Protokol primjenjuju se na privremenoj osnovi od dana potpisivanja do dana stupanja na snagu.

      Sastavljeno u Bruxellesu 19. svibnja 2003.

            Za Vijeće

            Predsjednik

         G. PAPANDREOU


title: Odluka br. 12-2005 od 10. ožujka 2005. o javnom pristupu dokumentima Revizorskog suda

text:
               01/Sv. 16

               HR

               Službeni list Europske unije

               172

         32005D0012(01)

               C 096/1

               SLUŽBENI LIST EUROPSKE UNIJE

         ODLUKA br. 12-2005
   od 10. ožujka 2005.
   o javnom pristupu dokumentima Revizorskog suda
   (2005/C 96/01)
   REVIZORSKI SUD EUROPSKIH ZAJEDNICA,
   uzimajući u obzir svoj Poslovnik (1), a posebno njegov članak 30.,
   uzimajući u obzir Uredbu Vijeća (EZ, Euratom) br. 1605/2002 o Financijskoj uredbi koja se primjenjuje za opći proračun Europskih zajednica (2), a posebno njezin članak 143. stavak 2. i članak 144. stavak 1.,
   budući da:
   Člankom 1. stavkom 2. Ugovora o Europskoj uniji uveden je pojam otvorenosti, navodeći da Ugovor označava novu fazu u procesu stvaranja sve tješnje povezane unije među narodima Europe u kojoj se odluke donose na što otvoreniji način i na razini što je moguće bližoj građanima.
   U Zajedničkoj deklaraciji (3) u vezi Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (4), Europski Parlament, Vijeće i Komisija pozivaju ostale institucije na usvajanje unutarnjih pravila o javnom pristupu dokumentima kojima se u obzir uzimaju načela i ograničenja utvrđena tom Uredbom.
   Odredbe utvrđene u Odluci br. 18/97 Revizorskog suda kojom se određuju unutarnja pravila za postupanje po zahtjevima za pristup dokumentima Suda (5) usvojene su prije donošenja Uredbe (EZ) br. 1049/2001 te bi ih trebalo revidirati s obzirom na navedenu Uredbu kao i sudsku praksu Suda i Prvostupanjskog suda.
   Otvorenost jača legitimitet uprave, njenu učinkovitost i odgovornost čime se jačaju načela demokracije. S tim ciljem trebalo bi promicati dobru praksu uprave o pristupu dokumentima.
   Međutim, trebalo bi putem iznimaka od načela javnog pristupa dokumentima zaštititi određene javne i privatne interese. Posebno se mora osigurati propisno poštovanje međunarodnih revizijskih standarda koji se odnose na povjerljivu prirodu revizijskih informacija,
   ODLUČIO JE:
   Članak 1.
   Svrha
   Svrha ove Odluke je određenje uvjeta, ograničenja i postupaka na temelju kojih Revizorski sud osigurava javni pristup dokumentima koje posjeduje.
   Članak 2.
   Korisnici i područje primjene
   1.   U okviru i granicama odredbi utvrđenih u ovoj Odluci i međunarodnih standarda kojima se uređuje povjerljivost revizijskih informacija, svaki građanin Unije i bilo koja druga fizička ili pravna osoba koja ima boravište ili sjedište u državi članici ima pravo pristupa dokumentima Revizorskog suda u skladu s načelima, uvjetima i ograničenjima koje određuje ova Odluka.
   2.   Revizorski sud može, u skladu s istim načelima, uvjetima i ograničenjima odobriti pristup dokumentima svakoj fizičkoj ili pravnoj osobi koja nema boravište ili sjedište u državi članici.
   3.   Ova se Odluka primjenjuje na sve dokumente u posjedu Revizorskog suda, odnosno dokumente koje je Revizorski sud izradio ili primio i koji se nalaze u njegovom posjedu.
   4.   Ova Odluka ne dovodi u pitanje prava javnog pristupa dokumentima u posjedu Revizorskog suda koja proizlaze iz instrumenata međunarodnog prava ili s njima povezanih provedbenih akata Zajednice.
   Članak 3.
   Definicije
   Za potrebe ove Odluke:

               (a)

               „dokument” znači svaki sadržaj na bilo kojem mediju (pisan na papiru ili pohranjen u elektroničkom obliku ili kao tonski, vizualni ili audiovizualni zapis);

               (b)

               „treća strana” znači fizička ili pravna osoba ili drugi subjekt izvan Revizorskog suda, uključujući države članice, ostale institucije i tijela Zajednice ili izvan Zajednice te treće zemlje.

         Članak 4.
   Iznimke
   1.   Revizorski sud uskraćuju pristup dokumentu ako bi njegovo otkrivanje ugrozilo zaštitu:

               (a)

               javnog interesa uključujući:

                           —

                           javnu sigurnost,

                           —

                           obranu i vojna pitanja,

                           —

                           međunarodne odnose,

                           —

                           financijsku, monetarnu ili ekonomsku politiku Zajednice ili neke države članice;

               (b)

               privatnost i integritet pojedinca, posebno u skladu sa zakonodavstvom Zajednice koje se odnosi na zaštitu osobnih podataka.

         2.   U skladu s pravilima koja uređuju pitanje povjerljivosti utvrđenim u članku 143. stavku 2. i članku 144. stavku 1. Uredbe Vijeća (EZ, Euratom-a) br. 1605/2002 o Financijskoj uredbi koja se primjenjuje na opći proračun Europskih zajednica i odgovarajućim odredbama drugih instrumenata prava Zajednice, Revizorski sud odbija pristup svojim revizijskim nalazima. Pored toga može odbiti i pristup dokumentima korištenima u pripremi navedenih nalaza.
   3.   Revizorski sud uskraćuje pristup dokumentu ako bi njegovo otkrivanje ugrozilo zaštitu:

               —

               poslovnih interesa fizičke ili pravne osobe, uključujući intelektualno vlasništvo,

               —

               sudskih postupaka i pravnog savjetovanja,

               —

               inspekcija, istraga i revizija.

         4.   Revizorski sud uskraćuje i pristup dokumentu koji je izradio ili primio za internu uporabu, a koji se odnosi na pitanje o kojem još nije donesena odluka ako bi njegovo otkrivanje ugrozilo donošenje odluke od strane Suda.
   5.   Ako se zahtjev odnosi na dokument u posjedu Revizorskog suda, a sud nije autor, Revizorski sud potvrđuje prijam zahtjeva i dostavlja ime osobe, institucije ili tijela kojemu se podnositelj zahtjeva mora obratiti.
   6.   U slučaju da se na neku od iznimki određenih ovim člankom odnose samo dijelovi traženog dokumenta, preostali dijelovi dokumenta daju se na uvid.
   7.   Iznimke iz ovog članka primjenjuju se ne dovodeći u pitanje odredbe o javnom pristupu povijesnim arhivama Zajednice utvrđene Uredbom Zajednice (EEZ; Euratom) br. 354/83 (6).
   8.   Neovisno o iznimkama iz ovog članka, Revizorski sud može odobriti pristup cijelom dokumentu ili njegovim dijelovima u slučaju postojanja prevladavajućeg javnog interesa za njegovim objavljivanjem.
   Članak 5.
   Zahtjevi
   Zahtjevi za pristup dokumentima moraju se dostaviti pisanim putem (7), bilo u tiskanom ili u elektroničkom obliku, na jednom od jezika iz članka 314. Ugovora o EZ-u (8) te moraju biti dovoljno određeni kako bi Revizorskom sudu omogućio identificiranje dokumenta na koji se zahtjev odnosi. Podnositelj zahtjeva nije obvezan navesti razloge podnošenja zahtjeva.
   Članak 6.
   Obrada početnih zahtjeva
   1.   Zahtjeve za pristup dokumentima obrađuje direktor Odjela za vanjske poslove. On dostavlja podnositelju potvrdu o primitku zahtjeva, razmatra zahtjev i odlučuje o daljnjem djelovanju.
   2.   U skladu sa sadržajem zahtjeva, direktor Odjela za vanjske odnose obavješćuje i kada je to potrebno, savjetuje se s nadležnim članom, glavnim tajnikom, pravnom službom, službenikom za zaštitu podataka prije nego odluči hoće li se traženi dokument dati na uvid.
   3.   Zahtjev za pristup dokumentu razmatra se bez odgode. U roku od 15 radnih dana od dana evidentiranja zahtjeva Revizorski sud odobrava pristup traženom dokumentu te u skladu s člankom 9. osigurava pristup istom ili pisanim putem navodi razloge za potpuno ili djelomično odbijanje zahtjeva, te podnositelja zahtjeva obavješćuje o njegovom pravu da u skladu s člankom 7. od Suda zatraži ponovno razmatranje stajališta.
   4.   Ako se zahtjev odnosi na izuzetno opsežan dokument ili na veliki broj dokumenata, Revizorski sud se s podnositeljem zahtjeva može neformalno dogovoriti o iznalaženju odgovarajućeg rješenja. U takvim slučajevima se rok iz stavka 3. može produljiti za dodatnih 15 radnih dana pod uvjetom da se o tome unaprijed obavijesti podnositelja zahtjeva i navedu razlozi za takvo postupanje.
   Članak 7.
   Ponovno razmatranje zahtjeva
   1.   U slučaju potpunog ili djelomičnog odbijanja zahtjeva, podnositelj u roku od 15 radnih dana od primitka odgovora Revizorskog suda, može zatražiti od Suda da ponovno razmotri svoje stajalište.
   2.   Podnositelj zahtjeva ima pravo traženja ponovnog razmatranja u slučaju da Revizorski sud ne dostavi odgovor u propisanom roku.
   Članak 8.
   Rješavanje zahtjeva za ponovno razmatranje
   1.   Zahtjevi za ponovnim razmatranjem podnose se predsjedniku Revizorskog suda. U skladu sa sadržajem, predsjednik Revizorskog suda se savjetuje s nadležnim članom ili glavnim tajnikom te prema potrebi s pravnom službom ili službenikom za zaštitu podataka prije nego odluči hoće li se traženi dokument dati na uvid.
   2.   Zahtjev za ponovno razmatranje obrađuje se bez odgode. U roku od 15 radnih dana od dana evidentiranja zahtjeva Revizorski sud odobrava pristup traženom dokumentu te u skladu s člankom 9. osigurava pristup istom ili pisanim putem navodi razloge za potpuno ili djelomično odbijanje zahtjeva, U slučaju potpunog ili djelomičnog odbijanja zahtjeva, Revizorski sud podnositelja zahtjeva obavješćuje o pravnim lijekovima koji su mu na raspolaganju, posebno o pokretanju sudskog postupka protiv Revizorskog suda i/ili podnošenju pritužbe Europskom ombudsmanu, u skladu s uvjetima iz članka 230. i 195. Ugovora o EZ-u.
   3.   U iznimnim slučajevima, na primjer u slučaju kada se zahtjev podnositelja odnosi na izuzetno opsežan dokument ili na veliki broj dokumenata, rok iz stavka 3. se može produljiti za dodatnih 15 radnih dana pod uvjetom da se o tome unaprijed obavijesti podnositelja zahtjeva i navedu razlozi za takvo postupanje.
   4.   Ako Sud ne odgovori u propisanom roku, smatra se da je odgovor negativan što podnositelju zahtjeva daje pravo na korištenje pravnih lijekova iz stavka 2.
   Članak 9.
   Pristup dokumentu po odobrenju zahtjeva
   1.   Podnositelj zahtjeva može dobiti na uvid dokumente za koje mu je Revizorski sud odobrio pristup u prostorijama Revizorskog suda u Luxembourgu ili primitkom preslike, uključujući, ako su dostupne, preslike u elektroničkom obliku. U prvom se slučaju podnositelj zahtjeva i direktor Odjela za vanjske odnose dogovaraju o danu i vremenu davanja na uvid.
   2.   Podnositelju zahtjeva se mogu naplatiti troškovi izrade i slanja preslika. Ta naknada ne smije prelaziti stvarne troškove izrade i slanja preslika. U slučaju kada se dokumenti na uvid daju na licu mjesta, izravni pristup dokumentu u elektroničkom obliku i preslike koje sadrže manje od 20 A4 stranica na naplaćuju se.
   3.   Ako je dokument javno dostupan, Revizorski sud svoju obvezu odobravanja pristupa istom može ispuniti tako što će podnositelja zahtjeva obavijestiti o načinu pristupa navedenom dokumentu.
   4.   Dokumenti se dostavljaju u postojećoj verziji i formatu (uključujući elektronički ili drugi oblik) prema želji podnositelja zahtjeva. Sud nije obvezan na zahtjev podnositelja izraditi novi dokument ili prikupljati informacije.
   Članak 10.
   Umnožavanje dokumenata
   1.   Dokumenti koji se objavljuju u skladu s ovom Odlukom ne smiju se umnožavati ni koristiti u komercijalne svrhe bez prethodnog pisanog odobrenja Revizorskog suda.
   2.   Ova Odluka ne dovodi u pitanje postojeća pravila o autorskim pravima koja trećoj strani mogu ograničiti pravo umnožavanja ili korištenja dokumenata danih na uvid.
   Članak 11.
   Završne odredbe
   1.   Odluka br. 18/97 Revizorskog suda od 20. veljače 1997. stavlja se izvan snage.
   2.   Ova se Odluka objavljuje u Službenom listu Europske unije.
   3.   Odluka stupa na snagu prvog dana mjeseca koji slijedi nakon dana donošenja.

      Sastavljeno u Luxembourgu 10. ožujka 2005.

            Za Revizorski sud

         Hubert WEBER

            Predsjednik

      (1)  SL L 18, 20.1.2005., str. 1.

      (2)  SL L 248, 16.9.2002., str. 1.

      (3)  SL L 173, 27.6.2001., str. 5.

      (4)  SL L 145, 31.5.2001., str. 43.

      (5)  SL C 295, 23.9.1998., str. 1.

      (6)  Uredba Vijeća (EEZ; Euratom) br. 354/83 kako je izmijenjena Uredbom Vijeća (EZ; Euratom) br. 1700/2003 (SL L 243, 27.9.2003., str. 1.).

      (7)  Upućeno na adresu: European Court of Auditors, Director of the External Relations Department, 12, rue Alcide de Gasperi, L-1615 Luxembourg. Faks (352) 439 342, e-mail: Euraud@eca.eu.int.

      (8)  Trenutačno: češki, danski, engleski, estonski, finski, francuski, grčki, irski, latvijski, litavski, mađarski, malteški, nizozemski, njemački, poljski, portugalski, slovački, slovenski, španjolski, švedski i talijanski,.


title: 2014/579/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za okoliš za financijsku godinu 2012.

text:
               5.9.2014

               HR

               Službeni list Europske unije

               L 266/206

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za okoliš za financijsku godinu 2012.
   (2014/579/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za okoliš za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za okoliš za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 401/2009 Europskog parlamenta i Vijeća od 23. travnja 2009. o Europskoj agenciji za okoliš i Europskoj informacijskoj i promatračkoj mreži za okoliš (4), a posebno njezin članak 13.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A7-0235/2014),

               1.

               daje razrješnicu izvršnom direktoru Europske agencije za okoliš za izvršenje proračuna Agencije za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za okoliš, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 106.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 126, 21.5.2009., str. 13.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2006/695/EZ: Odluka Vijeća od 17. srpnja 2006. o potpisivanju i privremenoj primjeni Sporazuma između Europske zajednice i Republike Maldiva o određenim aspektima usluga u zračnom prometu

text:
               11/Sv. 121

               HR

               Službeni list Europske unije

               133

         32006D0695

               L 286/19

               SLUŽBENI LIST EUROPSKE UNIJE

         ODLUKA VIJEĆA
   od 17. srpnja 2006.
   o potpisivanju i privremenoj primjeni Sporazuma između Europske zajednice i Republike Maldiva o određenim aspektima usluga u zračnom prometu
   (2006/695/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. zajedno s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju za otvaranje pregovora s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (2)

               Komisija je u ime zajednice pregovorima dogovorila Sporazum s Republikom Maldivima o određenim aspektima usluga u zračnom prometu u skladu s mehanizmima i uputama u Prilogu Odluci Vijeća o ovlašćivanju Komisije za otvaranje pregovora s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (3)

               Podložno kasnijem sklapanju, Sporazum koji je pregovorima dogovorila Komisija treba potpisati i privremeno primijeniti,

         ODLUČILO JE:
   Članak 1.
   Potpisivanje Sporazuma između Europske zajednice i Republike Maldiva o određenim aspektima usluga u zračnom prometu odobrava se u ime Zajednice, podložno Odluci Vijeća o sklapanju tog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za imenovanje osobe (osoba) opunomoćene (opunomoćenih) za potpisivanje Sporazuma u ime Zajednice podložno njegovom sklapanju.
   Članak 3.
   Do stupanja na snagu Sporazum se primjenjuje privremeno od prvog dana sljedećeg mjeseca od dana kada se stranke međusobno obavijeste o završetku postupaka potrebnih u tu svrhu.
   Članak 4.
   Predsjednik Vijeća ovlašćuje se za davanje obavijesti u skladu s člankom 9. stavkom 2. Sporazuma.

      Sastavljeno u Bruxellesu 17. srpnja 2006.

            Za Vijeće

            Predsjednik

         E. TUMIOJA


title: 2010/217/: Odluka Komisije od 10. kolovoza 2010. o osnivanju Stručne skupine za internet stvari

text:
               13/Sv. 048

               HR

               Službeni list Europske unije

               21

         32010D0811(02)

               C 217/10

               SLUŽBENI LIST EUROPSKE UNIJE

               10.08.2010.

      ODLUKA KOMISIJE

   od 10. kolovoza 2010.
   o osnivanju Stručne skupine za internet stvari
   (2010/C 217/08)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               U skladu s Komunikacijom Komisije pod nazivom „Internet stvari – plan aktivnosti za Europu” (dalje u tekstu „Komunikacija”), važno je da se na europskoj razini uspostavi mehanizam sastavljen od više dionika koji će savjetovati Komisiju pri oblikovanju strategije EU-a koje se valja pridržavati pri provedbi različitih aktivnosti navedenih u Komunikaciji.

               (2)

               Stoga je nužno osnovati stručnu skupinu u području interneta stvari i odrediti njezine zadatke i strukturu.

               (3)

               Skupina bi trebala olakšati dijalog između dionika.

               (4)

               Skupina se sastoji od organizacija nadležnih za pravo, gospodarstvo i tehnologiju budući da se navedena područja primjenjuju na internet stvari. Navedene organizacije mogu biti udruženja sektora i poslovna udruženja, europske organizacije za normizaciju, međunarodni partneri, organizacije potrošača i civilno društvo, istraživačke organizacije i akademije kao i promatrači iz država članica EU-a i zainteresiranih institucija EU-a kao što su Odbor regija i Europski gospodarski i socijalni odbor.

               (5)

               Potrebno je predvidjeti pravila za otkrivanje podataka od strane članova skupine, ne dovodeći u pitanje sigurnosne propise Komisije kako je utvrđeno u Prilogu Odluci Komisije 2001/844/EZ, EZUČ, Euratom (1).

               (6)

               Osobni podaci koji se odnose na članove skupine trebali bi se obrađivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2).

               (7)

               Prikladno je odrediti razdoblje za primjenu ove Odluke. Komisije će pravovremeno razmotriti uputnost produljenja,

         DONIJELA JE OVU ODLUKU:
   Članak 1.
   Predmet
   Ovime se osniva stručna skupina za internet stvari, dalje u tekstu „skupina”, s učinkom od datuma objave ove Odluke u Službenom listu Europske unije.
   Članak 2.
   Zadatak
   Zadatak skupine je:

               (a)

               savjetovati Komisiju o tome kako najbolje rješavati tehničke, pravne i organizacijske izazove na europskoj razini;

               (b)

               dovesti do razmjene iskustava i dobre prakse i prikupljati usmene i pisane doprinose unutar skupine sastavljene od više dionika, uključujući međunarodni doprinos ako je to potrebno;

               (c)

               doprinijeti zajedničkoj viziji razvoja i uvođenja interneta stvari u okviru Digitalne agende za Europu, perjanice Strategije za Europu 2020.

         Članak 3.
   Savjetovanje
   1.   Komisija se može savjetovati sa skupinom o svim pitanjima koje smatra relevantnim u vezi s razvojem interneta stvari u Europi te istodobno potaknuti članove da predlože daljnje teme za raspravu.
   Članak 4.
   Članstvo – imenovanje
   1.   Skupina je sastavljena od najviše 45 članova.
   2.   Članovi su organizacije s kompetencijama iz područja prava, gospodarstva i tehnologije budući da se navedena područja primjenjuju na internet stvari.
   3.   Komisije bira izvjestan broj organizacija koje predlažu svoje predstavnike kao i zamjenike predstavnika.
   4.   Članovi skupine ostaju na dužnosti do zamjene ili isteka mandata.
   5.   Članovi koji više ne mogu djelotvorno doprinositi raspravama skupine, koji podnesu ostavku ili koji ne ispunjavaju uvjete određene u stavku 3. ovog članka ili u članku 339. Ugovora o funkcioniranju Europske unije, mogu se zamijeniti do kraja mandata.
   6.   Nazivi organizacija objavljuju se u Registru stručnih skupina.
   7.   Imena članova prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Rad
   1.   Skupinom predsjeda predstavnik Komisije.
   2.   Uz suglasnost Komisije i na temelju opisa poslova koji je odredila skupina mogu se osnovati podskupine koje ispituju specifična pitanja. Takve podskupine raspuštaju se odmah po ispunjavanju zaduženja.
   3.   Predstavnik Komisije može na ad hoc osnovi pozvati stručnjake izvan skupine s posebnim kompetencijama za predmet koji je na dnevnom redu da sudjeluju u radu skupine ili podskupine. Povrh toga, predstavnik Komisije može pojedincima i tijelima dati status promatrača.
   4.   Članovi stručne skupine i njihovi predstavnici kao i pozvani stručnjaci i promatrači dužni su poštovati obveze u vezi s poslovnom tajnom utvrđene ugovorima i njihovim provedbenim pravilima kao i sigurnosne propise Komisije u vezi za zaštitom klasificiranih podataka EU-a utvrđene u Prilogu Odluci Komisije 2001/844/EZ, EZUČ, Euratom. Ako ne budu poštovali navedenu odredbu, Komisija može poduzeti sve odgovarajuće mjere.
   5.   Komisija osigurava usluge tajništva. Drugi dužnosnici Komisije koji su zainteresirani za postupak mogu prisustvovati sastancima skupine i njezinih podskupina.
   6.   Skupina donosi poslovnik na temelju standardnog poslovnika za stručne skupine.
   7.   Komisija objavljuje relevantne informacije o aktivnostima koje je provela skupina tako da ih uključi u Registar ili putem poveznice od Registra do posebne internetske stranice.
   Članak 6.
   Pokrivanje troškova
   1.   Sudionici aktivnosti skupine ne primaju naknadu za pružene usluge.
   2.   Komisija sudionicima aktivnosti skupine nadoknađuje putne troškove i troškove boravka u skladu s važećim odredbama unutar Komisije.
   3.   Navedeni se troškovi nadoknađuju u okviru godišnjeg proračuna kojega skupini dodjeljuju za to zaduženi odjeli Komisije.
   Članak 7.
   Primjena
   Ova se Odluka primjenjuje do 31. prosinca 2012.
   Članak 8.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 10. kolovoza 2010.

            Za Komisiju

            Predsjednik

         José Manuel BARROSO

      (1)  SL L 317, 3.12.2001., str. 1.

      (2)  SL L 8, 12.1.2001., str. 1.


title: Odluka Vijeća (ZVSP) 2016/2356 od 19. prosinca 2016. za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom

text:
                  21.12.2016

                  HR

                  Službeni list Europske unije

                  L 348/60

            ODLUKA VIJEĆA (ZVSP) 2016/2356
      od 19. prosinca 2016.
      za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom
      VIJEĆE EUROPSKE UNIJE,
      uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
      uzimajući u obzir prijedlog Visokog predstavnika Unije za vanjske poslove i sigurnosnu politiku,
      budući da:

                  (1)

                  Europsko vijeće je 15. i 16. prosinca 2005. usvojilo Strategiju EU-a za suzbijanje nezakonitog prikupljanja i trgovanja SALW-om i pripadajućim streljivom („Strategija”), čime su utvrđene smjernice za djelovanje Unije u području malog i lakog oružja („SALW”). Strategijom se identificiraju Balkan i jugoistočna Europa kao regije posebno pogođene prekomjernim prikupljanjem i širenjem SALW-a. U njoj se navodi da će Unija pozornost prvenstveno posvetiti srednjoj i istočnoj Europi te ističe, posebno navodeći Balkan, da je potpora učinkovitom multilateralizmu kao i relevantnim regionalnim inicijativama djelotvoran instrument za njezinu provedbu. Također se posebno promiče potrebu za sudjelovanjem u naporima za smanjenje viška zaliha SALW-a koje su ostale u istočnoj Europi iz razdoblja hladnog rata.

                  (2)

                  Na šestoj pripremnoj konferenciji, održanoj 2016., za reviziju Akcijskog programa UN-a za sprečavanje, suzbijanje i iskorjenjivanje nezakonitog trgovanja SALW-om u svim aspektima („Akcijski program UN-a”), donesenog 20. srpnja 2001., sve države članice UN-a ponovno su potvrdile svoju predanost sprečavanju nezakonitog trgovanja SALW-om. Države su pozdravile napredak postignut u pogledu jačanja podregionalne i regionalne suradnje te su se obvezale prema potrebi uspostaviti ili ojačati takve mehanizme suradnje, koordinacije i dijeljenja informacija, uključujući dijeljenje najboljih praksi, kako bi se poduprla provedba Akcijskog programa.

                  (3)

                  Centar za kontrolu malog i lakog oružja za jugoistočnu i istočnu Europu (SEESAC), osnovan u Beogradu 2002., koji djeluje pod zajedničkom nadležnošću Programa Ujedinjenih naroda za razvoj (UNDP) i Vijeća za regionalnu suradnju (sljednik Pakta o stabilnosti za jugoistočnu Europu), pomaže nacionalnim i regionalnim dionicima u kontroli i smanjenju širenja i zlouporabe SALW-a i pripadajućeg streljiva te na taj način doprinosi ojačavanju stabilnosti, sigurnosti i razvoja u jugoistočnoj i istočnoj Europi. SEESAC posebno stavlja naglasak na izradu regionalnih projekata za rad na stvarnom stanju prekograničnog protoka oružja.

                  (4)

                  Unija je prethodno podržala SEESAC Odlukom Vijeća 2002/842/ZVSP (1), koja je produljena i izmijenjena odlukama Vijeća 2003/807/ZVSP (2) i 2004/791/ZVSP (3) kao i Odlukom Vijeća 2010/179/ZVSP (4). Unija je također podržala aktivnosti SEESAC-a za nadzor naoružanja Odlukom Vijeća 2013/730/ZVSP (5).

                  (5)

                  Unija želi financirati dodatni projekt SEESAC-a za smanjenje prijetnje nezakonitog širenja i trgovanja SALW-om i pripadajućim streljivom u jugoistočnoj Europi,

            DONIJELO JE OVU ODLUKU:
      Članak 1.
      S ciljem provedbe Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom te promicanja mira i sigurnosti, projekt SEESAC-a za smanjenje prijetnje nezakonitog širenja i trgovanja SALW-om i pripadajućim streljivom u jugoistočnoj Europi koji će podržavati Unija ima sljedeće posebne ciljeve:
      povećanje regionalne suradnje, razmjene znanja i dijeljenja informacija s ciljem jačanja kapaciteta za izradu politika koje se temelje na dokazima;
      poboljšanje kapaciteta za fizičku sigurnost i upravljanje zalihama („PSSM”) putem unapređenja sigurnosti infrastrukture, smanjenja viškova i osposobljavanja;
      jačanje kapaciteta za označivanje, praćenje i vođenje evidencije;
      smanjenje učestalosti nezakonitog posjedovanja i zlouporabe vatrenog oružja podupiranjem kampanja za podizanje razine svijesti i za prikupljanje oružja.
      Unija financira projekt čiji je detaljan opis naveden u Prilogu.
      Članak 2.
      1.   Visoki predstavnik odgovoran je za provedbu ove Odluke.
      2.   Tehničku provedbu projekta iz članka 1. izvršava SEESAC.
      3.   SEESAC obavlja svoje zadaće pod nadležnošću Visokog predstavnika. U tu svrhu Visoki predstavnik sklapa potrebne dogovore s UNDP-om koji djeluje u ime SEESAC-a.
      Članak 3.
      1.   Financijski referentni iznos za provedbu projekta iz članka 1. koji financira Unija iznosi 6 508 136 EUR. Ukupni procijenjeni proračun čitavog programa iznosi 9 142 355 EUR. Program sufinanciraju Unija, Ministarstvo vanjskih poslova Kraljevine Norveške te korisnik.
      2.   Rashodima koji se financiraju iz referentnog iznosa navedenog u stavku 1. upravlja se u skladu s postupcima i pravilima koji se primjenjuju na proračun Unije.
      3.   Komisija nadzire ispravnost upravljanja rashodima iz stavka 1. U tu svrhu, ona sklapa potrebni sporazum s UNDP-om koji djeluje u ime SEESAC-a. Sporazumom se utvrđuje da SEESAC mora osigurati vidljivost doprinosa Unije, u skladu s njegovom veličinom.
      4.   Komisija nastoji sklopiti sporazum iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma.
      Članak 4.
      1.   Visoki predstavnik izvješćuje Vijeće o provedbi ove Odluke na osnovi redovitih tromjesečnih izvješća koje priprema SEESAC. Ta izvješća predstavljaju temelj za ocjenu koju provodi Vijeće.
      2.   Komisija izvješćuje o financijskim aspektima projekta iz članka 1.
      Članak 5.
      1.   Ova Odluka stupa na snagu na dan donošenja.
      2.   Ova Odluka prestaje važiti 36 mjeseci od dana sklapanja sporazuma iz članka 3. stavka 3. ili, ako se u tom razdoblju ne sklopi nikakav sporazum, šest mjeseci od dana njezina stupanja na snagu.

         Sastavljeno u Bruxellesu 19. prosinca 2016.

               Za Vijeće

               Predsjednik

            L. SÓLYMOS

         (1)  Odluka Vijeća 2002/842/ZVSP od 21. listopada 2002. o provedbi Zajedničke akcije 2002/589/ZVSP s ciljem doprinosa Europske unije suzbijanju destabilizirajućeg prikupljanja i širenja malog i lakog oružja u jugoistočnoj Europi (SL L 289, 26.10.2002., str. 1.).

         (2)  Odluka Vijeća 2003/807/ZVSP od 17. studenoga 2003. o produljenju i izmjeni Odluke 2002/842/ZVSP o provedbi Zajedničke akcije 2002/589/ZVSP s ciljem doprinosa Europske unije suzbijanju destabilizirajućeg prikupljanja i širenja malog i lakog oružja u jugoistočnoj Europi (SL L 302, 20.11.2003., str. 39.).

         (3)  Odluka Vijeća 2004/791/ZVSP od 22. studenoga 2004. o produljenju i izmjeni Odluke 2002/842/ZVSP o provedbi Zajedničke akcije 2002/589/ZVSP s ciljem doprinosa Europske unije suzbijanju destabilizirajućeg prikupljanja i širenja malog i lakog oružja u jugoistočnoj Europi (SL L 348, 24.11.2004., str. 46.).

         (4)  Odluka Vijeća 2010/179/ZVSP od 11. ožujka 2010. u potporu aktivnostima SEESAC-a za nadzor naoružanja na Zapadnom Balkanu u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom (SL L 80, 26.3.2010., str. 48.).

         (5)  Odluka Vijeća 2013/730/ZVSP od 9. prosinca 2013. za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom (SL L 332, 11.12.2013., str. 19.).

         PRILOG

            Prijedlog doprinosa Unije projektu SEESAC-a za smanjenje prijetnje nezakonitog širenja i trgovanja malim i lakim oružjem (SALW) i pripadajućim streljivom u jugoistočnoj Europi

         1.   Uvod i ciljevi

         Jugoistočna Europa i dalje je izvor posebne zabrinutosti te predstavlja važan izazov u Strategiji EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućeg streljiva („Strategija EU-a za SALW”). Iako je zadnjih godina postignut znatan napredak, sama količina prikupljenog SALW-a i streljiva, neprimjereni uvjeti skladištenja, velika učestalost nezakonitog posjedovanja i nedostaci u osmišljavanju politika i kapacitetima za provedbu i dalje ograničavaju učinkovitost nastojanjâ za kontrolu SALW-a. Stoga, kako bi se osigurao trajan napredak, zaštitila postignuća i otvorio put dugoročnim rješenjima, daljnja potpora suzbijanju prijetnje koju predstavlja širenje i nezakonito trgovanje SALW-om u jugoistočnoj Europi i iz nje ključan je dio naporâ Unije za ostvarivanje ciljeva Strategije EU-a za SALW.
         Sveobuhvatni cilj projekta je doprinos međunarodnom miru i sigurnosti suzbijanjem prijetnje koju predstavlja rasprostranjeno prikupljanje i nezakonito trgovanje SALW-om i pripadajućim streljivom u jugoistočnoj Europi i iz nje. Istodobno će se njime ojačati regionalna stabilnost putem rada u okviru Vijeća za regionalnu suradnju (RCC; sljednik Pakta o stabilnosti za jugoistočnu Europu) i u partnerstvu s drugim relevantnim inicijativama. Konkretno, projektom će se: povećati regionalna suradnja, razmjena znanja i dijeljenje informacija što omogućava jačanje kapaciteta za izradu politika koje se temelje na dokazima; poboljšati kapaciteti za fizičku sigurnost i upravljanje zalihama („PSSM”) putem unapređenja sigurnosti infrastrukture, smanjenja viškova i osposobljavanja; ojačati kapacitet za označivanje, praćenje i vođenje evidencije; te smanjiti učestalost nezakonitog posjedovanja i zlouporabe vatrenog oružja podupiranjem kampanja za podizanje razine svijesti i za prikupljanje oružja.
         Rezultati provedbe projekta, koja se temelji na Regionalnom provedbenom planu za suzbijanje širenja SALW-a, bit će povećana sigurnost i stabilnost u jugoistočnoj Europi i šire tako što će se pristupiti suzbijanju širenja i nezakonitog trgovanja SALW-om i pripadajućim streljivom. Projektom će se izravno doprinijeti provedbi Sigurnosne strategije EU-a, Strategije EU-a za SALW, Strategije EU-a za vatreno oružje, Ugovora o trgovanju oružjem, Akcijskog programa UN-a za sprečavanje, suzbijanje i iskorjenjivanje nezakonitog trgovanja SALW-om u svim aspektima, Međunarodnog instrumenta za praćenje, Protokola UN-a o vatrenom oružju i Rezolucije Vijeća sigurnosti UN-a 1325 (2000) te će posebice ojačati regionalnu suradnju u suzbijanju prijetnje koju predstavlja širenje SALW-a i pripadajućeg streljiva. Rezultati projekta također će izravno doprinijeti provedbi 16. cilja održivog razvoja o miroljubivim i pravednim društvima, a osobito cilja 16.1 (znatno smanjenje svih oblika nasilja i stopi smrtnosti svugdje) i 16.4 (znatno smanjenje tokova nezakonitog oružja). Osim toga, projektom će se podupirati provedba akcijskog plana Komisije protiv nezakonitog trgovanja vatrenim oružjem i eksplozivima u Uniji.
         Nadovezujući se posebice na uspješnu provedbu Odluke Vijeća 2013/730/ZVSP, te u skladu sa Strategijom EU-a za SALW, ovim naknadnim projektom na taj način nastoji se dodatno ojačati nacionalne sustave kontrole i nastaviti s poticanjem multilateralizma uspostavom regionalnih mehanizama za sprječavanje opskrbe i destabilizirajućeg širenja SALW-a i pripadajućeg streljiva. Nadalje, kako bi se osiguralo da se dobici u kapacitetu iz jugoistočne Europe prošire na druga moguća područja koja su izvor zabrinutosti, projektom će se uz pomoć ciljanih napora za prijenos znanja tražiti sveobuhvatnija regionalna dimenzija.
         2.   Odabir tijela za provedbu i koordinacija s drugim relevantnim inicijativama za financiranje

         SEESAC je zajednička inicijativa Programa Ujedinjenih naroda za razvoj (UNDP) i RCC-a i kao takva je središnja točka za aktivnosti povezane s SALW-om u jugoistočnoj Europi. Kao izvršni ogranak Regionalnog provedbenog plana za suzbijanje širenja malog i lakog oružja (SALW), SEESAC od 2002. godine radi s nacionalnim i međunarodnim dionicima u jugoistočnoj Europi na provedbi holističkog pristupa kontroli SALW-a provođenjem širokog raspona aktivnosti koje uključuju: kampanje za podizanje razine svijesti i za prikupljanje SALW-a, upravljanje zalihama, smanjenje viškova te poboljšane sposobnosti označavanja i praćenja kao i poboljšanu kontrolu izvoza oružja. Na taj je način SEESAC stekao jedinstveni kapacitet i iskustvo u provedbi regionalnih intervencija s više dionika u kontekstu zajedničke političke i gospodarske pozadine zemalja u regiji, pri čemu je osigurao nacionalnu i regionalnu odgovornost te dugoročnu održivost svojih djelovanja i istodobno se nametnuo kao primarno regionalno nadležno tijelo u području kontrole SALW-a.
         SEESAC ima otvorene bilateralne i multilateralne komunikacijske kanale sa svim relevantnim akterima i organizacijama. SEESAC također djeluje kao tajništvo Regionalne upravljačke skupine za SALW (RSG). Pored toga, SEESAC djeluje kao tajništvo inicijative za Regionalni pristup smanjenju zaliha (RASR). SEESAC-a se redovito poziva na sudjelovanje u svim relevantnim regionalnim forumima poput godišnjih sastanaka ministara pravosuđa i unutarnjih poslova EU-a i zapadnog Balkana, procesa NATO-a za razmjenu strukturalnih informacija o SALW-u i procesa na razini ministara obrane jugoistočne Europe („SEDM”). SEESAC ima široku mrežu službenih i neslužbenih partnerstava s organizacijama kao što su RACVIAC (Regionalni centar za pomoć u verifikaciji i provedbi kontrole naoružanja) – Centar za sigurnosnu suradnju i Forum Organizacije za europsku sigurnost i suradnju (OESS) za sigurnosnu suradnju (FSC). Redovni koordinacijski sastanci s drugim agencijama UN-a poput UNODC-a i UNODA-e odvijaju se uz pomoć Koordinacijskog djelovanja UN-a za malo oružje (CASA) kao i drugih mehanizama. SEESAC se tako razvio u regionalno središte i središnju točku za široki raspon pitanja povezanih s reformom sigurnosnog sektora, s posebnim naglaskom na kontroli SALW-a i upravljanju zalihama. SEESAC, sa sjedištem u Beogradu, trenutačno djeluje u cijeloj jugoistočnoj Europi, s aktivnostima u Albaniji, Bosni i Hercegovini (BiH), Kosovu (*1), Republici Moldovi, Crnoj Gori, Srbiji i bivšoj jugoslavenskoj republici Makedoniji (BJRM). SEESAC je prije također djelovao u Bugarskoj, Hrvatskoj i Rumunjskoj. Regionalna odgovornost osigurava se uz pomoć RCC-a kao i RSG-a, pri čemu predstavnici svih država u jugoistočnoj Europi pružaju strateške smjernice, inicijative i zahtjeve za aktivnosti SEESAC-a.
         SEESAC je prvi upotrijebio pristup utemeljen na rješavanju zajedničkih problema putem regionalnih inicijativa, što je imalo impresivne rezultate u jugoistočnoj Europi, ne samo zbog dijeljenja ključnih informacija i promicanja zdrave regionalne konkurencije, nego također jer pomaže u ostvarivanju dosljednih i lako mjerljivih rezultata putem holističke provedbe. Sudjelovanje SEESAC-a u svim relevantnim regionalnim procesima i inicijativama (kao što su SEDM, RASR i RACVIAC) omogućuje pravodobnu i otvorenu razmjenu informacija, dobro poznavanje stanja i mogućnost predviđanja potrebne kako bi se osiguralo da u provedbi ne bude preklapanja te da je ona u skladu s trenutačnim potrebama vlada i regija, kao i s trendovima u nastajanju.
         SEESAC sve svoje aktivnosti temelji na prikupljenim osnovnim podacima, osigurava odobravanje i političku potporu nacionalnih dionika kao preduvjet za djelovanje. SEESAC je svoje prethodne projekte koje je financirala Unija proveo uz vrlo visoku stopu ostvarenja predviđenih aktivnosti, ostvarujući održive rezultate projekta razvojem i poticanjem nacionalne odgovornosti za svoje projekte i aktivnosti te promičući regionalnu suradnju, dijeljenje iskustva i najbolje prakse kao i regionalno istraživanje. Njegovo stručno znanje o SALW-u i detaljno poznavanje regionalnih pitanja i relevantnih dionika čini SEESAC najpogodnijim partnerom za provedbu ove konkretne mjere.
         Tim se projektom također nadopunjuje postojeće napore na nacionalnoj razini za koje je potrebna najveća moguća sinergija. Posebno u odnosu na BiH tim se projektom nadopunjuje dva druga projekta, posebno:

                     —

                     projekt EXPLODE, koji se financira kratkoročnom komponentom Instrumenta Unije za doprinos stabilnosti i miru, a provodi ga ured UNDP-a u Sarajevu u partnerstvu s misijom OESS-a u BiH, s ciljem jačanja sigurnosti ljudi u BiH smanjivanjem zaliha nesigurnog streljiva i jačanjem sigurnosti skladišta;

                     —

                     projekt SECUP u BiH za poboljšanje sigurnosti objekata za skladištenje streljiva i oružja koji zajednički provode misija OESS-a u BiH i Ministarstvo obrane BiH, a EUFOR osigurava praćenje i stručno tehničko savjetovanje o zaštitnim i sigurnosnim aspektima provedbe projekta.

               SEESAC će djelovati putem mehanizama koordinacije koje su uspostavili Ministarstvo obrane i međunarodni akteri te će redovito održavati veze s misijom EUFOR Althea, misijom OESS-a u BiH i uredom UNDP-a u Sarajevu kako bi se osigurala kontinuirana koordinacija i komplementarnost s tim projektima, kao i s tekućim naporima međunarodne zajednice da riješi problem viška zaliha konvencionalnog streljiva u posjedu Ministarstva obrane BiH te imajući u vidu sve moguće buduće planove za kampanju za prikupljanje nezakonitog konvencionalnog oružja u BiH. U prethodnoj fazi postignute su značajne koristi putem bliske suradnje i koordinacije s tim dvama projektima, što je dovelo do učinkovitijih rezultata.
         Predloženi projekt dio je šireg programa i SEESAC će djelovati u kombinaciji sa sljedećim aktivnostima međunarodne pomoći:

                     —

                     u Crnoj Gori, projekt MONDEM, kojim upravlja UNDP u suradnji s OESS-om, namijenjen je radu na smanjenju rizika povezanih sa suzbijanjem širenja oružja razvojem sigurne i zaštićene infrastrukture za skladištenje konvencionalnog streljiva i sustava upravljanja njime, smanjenjem rizika od eksplozija u zajednicama putem demilitarizacije koja nije štetna za okoliš, uništenjem toksičnog opasnog otpada (tekućeg raketnog goriva) i potporom reformi obrane uništenjem ograničene količine sustava teškog oružja koje je odredilo Ministarstvo obrane Crne Gore;

                     —

                     u Kosovu, projekt za smanjenje rizika od vatrenog oružja i eksploziva („FERM”) (bivši KOSSAC), prvotno osmišljen za smanjenje oružanog nasilja u Kosovu i povećanje sigurnosti zajednice, za cilj ima podupiranje dionika u Kosovu u kontroli rasprostranjenog nezakonitog posjedovanja i stavljanja u optjecaj SALW-a te smanjenje na najmanju mjeru rizika od tih oružja i eksplozivnih materijala upravljanjem na temelju rizika i pristupom utemeljenim na dokazima;

                     —

                     u Srbiji, projekt CASM koji financiraju Ministarstvo vanjskih poslova SAD-a, UNDP i OESS, namijenjen je jačanju sigurnosti i zaštite unaprijed određenih mjesta skladištenja konvencionalnog streljiva te uklanjanju prijavljenog viška streljiva.

               Osim toga, projektom će se koordinirati nove inicijative u BJRM-u kojima se želi povećati kapacitet policije za upravljanje zalihama.
         SEESAC također redovito održava veze s OESS-om, NATO-om i Norveškom narodnom pomoći, kao i s ostalim relevantnim akterima u svrhu osiguranja komplementarnosti djelovanja, pravodobnosti intervencija i isplativosti uporabe resursa.
         3.   Opis projekta

         Nova faza projekta SEESAC nadovezat će se na osnovu postignuća ostvarenih u okviru Odluke Vijeća 2013/730/ZVSP te će se usredotočiti na četiri glavna područja pri čemu će se sačuvati holistički pristup traženju rješenja za prijetnje koje predstavlja SALW u regiji. U tim četirima područjima radi se na strateško-političkoj razini kao i na operativnim aspektima te se tradicionalniji pristupi kontroli SALW-a kombiniraju s naglaskom na sposobnosti za izvršavanje zakonodavstva i umrežavanje tako što se razmatraju glavne prijetnje (velike, slabo osigurane zalihe; manjak informacija; rast nezakonitog trgovanja; rasprostranjeno nezakonito posjedovanje). Posebno, rezultati projekta bit će sljedeći:

                     —

                     veća regionalna suradnja, razmjena znanja i dijeljenje informacija, što omogućava jačanje kapaciteta za izradu politika koje se temelje na dokazima;

                     —

                     poboljšani kapacitet za PSSM putem unapređenja sigurnosti infrastrukture, smanjenja viškova i osposobljavanja;

                     —

                     ojačani kapacitet za označivanje, praćenje i vođenje evidencije;

                     —

                     smanjena učestalost nezakonitog posjedovanja i zlouporabe vatrenog oružja podupiranjem kampanja za podizanje razine svijesti i za prikupljanje oružja.

               Strategija projekta temelji se na jedinstvenom pristupu SEESAC-a izgradnji i poticanju povjerenja i suradnje u regiji kao preduvjeta za ostvarenje konkretne i mjerljive korjenite promjene. Posebno, pokazalo se da na regionalnoj razini različiti procesi koje olakšava SEESAC, a koji obuhvaćaju i tvorce politika i stručnjake na tehničkoj razini, predstavljaju ključan element u osiguravanju poticajnog okruženja za prijenos znanja, razmjenu stručnog znanja i dijeljenje informacija. Na taj su način ne samo povećani kapaciteti u regiji, nego je, što je još važnije, izgrađeno povjerenje i uspostavljena je suradnja među institucijama i pojedinim stručnjacima. Zauzvrat se atmosferom profesionalnog povjerenja omogućuje napredak na nacionalnoj razini u odnosu na pitanja kojima je ovaj projekt posvećen: PSSM, uključujući smanjenje viškova; označivanje, praćenje i vođenje evidencije; suradnja na operativnoj razini između tijela za izvršavanje zakonodavstva; i prekogranična suradnja. Osim toga, zahvaljujući pristupu regionalne suradnje regija je postala transparentnija i učinkovitija u svojim naporima za kontrolu trgovanja oružjem, zbog čega su države jugoistočne Europe među globalno najtransparentnijim državama u pogledu izvještavanja o prijenosu oružja. Stoga će se projektom nastaviti poticati regionalna suradnja kao ključni element kojim se omogućuju mjerljivi rezultati.
         Geografsko područje primjene projekta je jugoistočna Europa, a izravni korisnici projekta su Albanija, BiH, Kosovo, Republika Moldova, Crna Gora, Srbija i BJRM. Osim toga, projektom će se nastojati olakšati prijenos znanja i stručnog znanja u istočnoeuropske zemlje koje se susreću s istim problemima u vezi sa SALW-om, posebno u Ukrajinu i Bjelarus.
         3.1   Povećana regionalna suradnja, razmjena znanja i dijeljenje informacija, što omogućava jačanje kapaciteta za izradu politika koje se temelje na dokazima

            Cilj

         Dodatno ojačati kapacitet za izradu i provedbu politika kontrola SALW-a koje se temelje na dokazima, u skladu s međunarodnom najboljom praksom, uključujući Međunarodne standarde za kontrolu SALW-a, i tako doprinijeti smanjenju prijetnje od nezakonitog širenja SALW-a.

            Opis

         Na temelju uspješnog pristupa olakšavanja umrežavanja na regionalnoj razini, posebno između tijela za izdavanje dozvola za prijenos oružja (u okviru procesa razmjene informacija na regionalnoj razini) i komisija za SALW, što je dovelo do povećane aktivnosti i boljih politika, tom će se komponentom nastaviti olakšavati regionalnu suradnju između komisija za SALW redovitim regionalnim sastancima, razmjenom informacija i radom na prikupljanju podataka i povećanju kapaciteta za izradu politika koje se temelje na dokazima. Radom u okviru te komponente ostvarit će se: povećanje kapaciteta za izradu politike poboljšanim prikupljanjem podataka i analizom, uključujući detaljna istraživanja; regionalna razmjena informacija; te bolje znanje i razumijevanje složenosti problema kontrole SALW-a među tvorcima i provoditeljima politika. Transparentnost prijenosa oružja povećat će se i integracijom procesa razmjene informacija na regionalnoj razini o prijenosima oružja u proces suradnje komisija za SALW, kao i podrškom nastavku transparentnosti prijenosa oružja u jugoistočnoj Europi. Osim toga, tom se komponentom predviđa prijenos stečenog stručnog znanja u jugoistočnoj Europi na druge regije radi podupiranja intervencija Unije u drugim područjima. Završno, tom komponentom također će se tvorcima politika pružiti tehnička pomoć u obliku istraživanja i sažetaka, ciljanih kao i na zahtjev, koji su relevantni za politiku.
         Konkretno, projektom se predviđa trajno olakšavanje procesa razmjene informacija na regionalnoj razini uz pomoć:

                     —

                     službenih regionalnih sastanaka komisija za SALW i relevantnih tijela za izradu politika (dvaput godišnje) usmjerenih na razmjenu informacija, dijeljenje znanja i standardizaciju kao i osposobljavanje;

                     —

                     prijenosa stručnog znanja Bjelarusu i Ukrajini olakšavanjem sudjelovanja u odabranim službenim sastancima te prijevodima i širenjem postojećih alata za kontrolu SALW-a.

               Nadalje, kapacitete za izradu politika koje se temelje na dokazima ojačat će se na sljedeći način:

                     —

                     poboljšanjem i ažuriranjem polazne regionalne situacije u odnosu na SALW provođenjem regionalnog istraživanja o SALW-u (uključujući nacionalna istraživanja), čime se procjenjuje promjene od posljednjeg istraživanja (iz 2006.), na temelju poboljšane tehnologije;

                     —

                     jačanjem sposobnosti prikupljanja podataka i analize razvijanjem i stalnim ažuriranjem alata za praćenje koji se temelji na internetskoj platformi SEESAC-a za praćenje oružja, što se postiže redovitim širenjem izvješća o praćenju SALW-a u jugoistočnoj Europi s kompilacijom relevantnih podataka kojom se omogućuje praćenje kretanja;

                     —

                     unapređivanjem upravljanja znanjem sustavnim prikupljanjem stečenih iskustava i održavanjem internetske platforme za razmjenu informacija te njezinim jačanjem putem razvoja proizvoda povezanih sa znanjem, relevantnih za politiku, koji se pripremaju na zahtjev;

                     —

                     pružanjem tehničkih savjeta i stručnog znanja na zahtjev s ciljem jačanja razvoja, osmišljavanja, donošenja i provedbe politika.

               Kako bi se povećala učinkovitost politika kontrola SALW-a te osiguralo da se njihovom provedbom poboljšava sigurnost za muškarce i žene, rodna perspektiva uključit će se u politike kontrole SALW-a i njoj će se pristupiti putem tehničkih savjeta i stručnog znanja, razvoja proizvoda povezanih sa znanjem i osposobljavanja, s posebnim naglaskom na obiteljsko nasilje.
         To će se postići pristupom koji se u potpunosti temelji na sudjelovanju, čime se pružaju ne samo gotovi proizvodi već i razvoj kapaciteta i potpora usvajanju za ključne institucije, te se tako osigurava održivost intervencije.

            Rezultati projekta/pokazatelji provedbe:

         Projektom će se pomoći smanjenju rizika širenja oružja jačanjem kapaciteta osmišljavanja, usvajanja i provedbe politika kontrole SALW-a koje se temelje na dokazima uz pomoć:

                     —

                     objavljivanja istraživanja o SALW-u i utvrđivanja ažurirane polazne crte;

                     —

                     osiguravanja redovitog prikupljanja podataka te njihove analize i širenja;

                     —

                     izrade ili ažuriranja najviše deset proizvoda povezanih sa znanjem i relevantnih za politiku;

                     —

                     omogućavanja razmjene informacija, prijenosa znanja i standardizacije;

                     —

                     pružanja tehničkih savjeta i razvoja kapaciteta s najviše tri tečaja osposobljavanja;

                     —

                     organiziranja najviše šest službenih sastanaka komisija za SALW;

                     —

                     olakšavanja prijenosa znanja;

               3.2   Poboljšani kapacitet za PSSM putem unapređenja sigurnosti infrastrukture, smanjenja viškova i osposobljavanja

            Cilj

         Smanjiti rizik širenja jačanjem sigurnosti zaliha oružja i streljiva i smanjenjem viška zaliha SALW-a i pripadajućeg streljiva u skladištima.

            Opis

         Od 2010. SEESAC uspješno upotrebljava dvostruki pristup koji se sastoji od: (1) poboljšanja sigurnosti skladišta; i (2) izgradnje kapaciteta osoblja čija je zadaća upravljanje zalihama, znatno pooštravajući sigurnosne propise i smanjujući rizik od neželjenog širenja zaliha SALW-a i pripadajućeg streljiva. U skladu sa sveobuhvatnim pristupom PSSM-u SALW-a i pripadajućeg streljiva, u novoj fazi taj pristup će se proširiti spajanjem sa smanjenjem viškova i tako dodatno smanjiti rizik od širenja. Stoga će se projektom nastaviti poboljšavati sigurnost skladišta oružja i streljiva u jugoistočnoj Europi osiguravanjem dodatne specifične tehničke i infrastrukturne pomoći u skladu s najboljim međunarodnim praksama i standardima.
         Iako je u okviru Odluke Vijeća 2013/730/ZVSP znatno povećana sigurnost vojnih skladišta, SEESAC je utvrdio da zalihe policije i ministarstava unutarnjih poslova predstavljaju izvor zabrinutosti zbog nedostatka kapaciteta za zaštitu, neodgovarajućeg vođenja evidencije i kapaciteta upravljanja zalihama i složenijih sustava koji obuhvaćaju formacijsko oružje kao i zaplijenjeno vatreno oružje. Stoga će se tom komponentom dati podrška ministarstvima unutarnjih poslova i policijskim službama kako bi se:

                     —

                     povećala sigurnost zaliha isplativom i ciljanom modernizacijom infrastrukture u skladišnim objektima policije u Albaniji, BiH, Republici Moldovi, Crnoj Gori, Srbiji i Kosovu. Modernizacija će biti usmjerena na središnja skladišta policije kao i prostorije za dokaze u glavnim policijskim stanicama kako bi se postiglo najučinkovitije i najisplativije povećanje sigurnosti zaliha;

                     —

                     uništilo do 50 000 viška i zaplijenjenih komada SALW-a u regiji kao i do 500 000 komada streljiva za SALW;

                     —

                     omogućio razvoj kapaciteta osposobljavanjem regionalne skupine instruktora iz ministarstava unutarnjih poslova i potporom nacionalnim tečajevima osposobljavanja o PSSM-u na temelju nastavnog programa SEESAC-a provedenog u skladu s Odlukom Vijeća 2013/730/ZVSP.

            Rezultati projekta/pokazatelji provedbe:

         Projektom će se dovesti do značajnog smanjenja opasnosti od širenja SALW-a jačanjem sigurnosti zaliha i smanjenjem viška i broja zaplijenjenog SALW-a, eksploziva i streljiva koje se skladišti u ministarstvima unutarnjih poslova i policijskim službama u Albaniji, BiH, Kosovu, Republici Moldovi, Crnoj Gori i Srbiji:

                     —

                     ojačana sigurnost lokacija centralnog skladišta (7) u skladu s međunarodnim standardima i najboljom praksom;

                     —

                     povećana sigurnost prostorija za dokaze (15);

                     —

                     uništeno ukupno do 50 000 komada konvencionalnog oružja;

                     —

                     demilitarizirano i uništeno ukupno do 500 000 komada streljiva i eksploziva izloženog riziku širenja.

               3.3   Ojačani kapacitet za označivanje, praćenje i vođenje evidencije

            Cilj

         Smanjiti prijetnju koju predstavlja nezakonito trgovanje vatrenim oružjem jačanjem kapaciteta izvršavanja zakonodavstva u jugoistočnoj Europi za označivanje i praćenje putem regionalne suradnje na temelju većeg prikupljanja, analize i dijeljenja informacija.

            Opis

         S obzirom na povećanje nezakonitog trgovanja vatrenim oružjem prema Uniji, kao i povećanu upotrebu vatrenog oružja u organiziranom kriminalu i terorističkim napadima, izrada stabilnih sustava i mehanizama prikupljanja i razmjene informacija ključni je element u naporima za suzbijanje te prijetnje. Stoga su u proteklih nekoliko godina učinjeni znatni napori za povećanje suradnje, kao i za jačanje znanja i razumijevanja pojave trgovanja oružjem, uz istodobno osmišljavanje učinkovitih mjera za smanjenje rizika. Svojim dugotrajnim radom u regiji, a posebno putem uspješne provedbe Odluke Vijeća 2013/730/ZVSP, između ostalog uspostavom i olakšavanjem mreže stručnjaka za vatreno oružje u jugoistočnoj Europi (SEEFEN), SEESAC je predvodio te napore, održavajući procese suradnje te radeći na povećanju kapaciteta tijela za izvršavanje zakonodavstva za označivanje, praćenje i vođenje evidencije, uključujući putem tehničke pomoći i potpore uspostavi i jačanju sustava vođenja evidencije. Ta će se aktivnost nadovezati na osnovu uspostavljenu u prethodnom razdoblju tako da se:

                     —

                     dodatno jača SEEFEN dok ga se istodobno upotrebljava kao platformu za povećanu suradnju između tijela za izvršavanje zakonodavstva u jugoistočnoj Europi kako bi se suzbilo nezakonito trgovanje SALW-om i pripadajućim streljivom. Posebno, SEEFEN će se podržavati trajnim olakšavanjem sastanaka stručnjaka (dvaput godišnje) i jačanjem dijeljenja informacija. Osim toga, stručnjacima za vatreno oružje omogućit će se ciljano osposobljavanje i tehnička savjetodavna podrška, uz isplativo birano pružanje tehničke pomoći putem osiguravanja opreme (strojeva za označavanje uvoza) za tijela za izvršavanje zakonodavstva;

                     —

                     daje potpora uspostavi, za svih sedam korisnika, središnjih točaka za vatreno oružje – jedinica za središnje prikupljanje i analizu informacija koje daju potporu istražiteljima i tužiteljima, te omogućuje izrada i ažuriranje obavještajne slike o trgovanju vatrenim oružjem iz jugoistočne Europe i kroz nju;

                     —

                     nadovezuje na ono što je učinjeno za jačanje sustava za registraciju i obavještajnih balističkih sposobnosti kao i na preporuke regionalne studije izvedivosti;

                     —

                     blisko surađuje s inicijativom Interpola pod nazivom iArms kako bi se dala potpora kapacitetu policije u jugoistočnoj Europi za prikupljanje, obradu i dijeljenje podataka o izgubljenom ili ukradenom SALW-u.

               Sve aktivnosti SEEFEN-a bit će blisko koordinirane s naporima Europol-a, europskih stručnjaka za vatreno oružje, GU-a za migracije i unutarnje poslove, Interpola, Eurojusta i Frontexa, kao i ostalih relevantnih aktera te će im doprinijeti. Ovaj dio projekta podupire jačanje djelotvorne vladavine prava, ograničavanje, registraciju i mjerenje količina SALW-a i potražnje za njim. Projekt je osmišljen u skladu s Akcijskim programom UN-a za sprečavanje, suzbijanje i iskorjenjivanje nezakonitog trgovanja SALW-om u svim aspektima, Međunarodnim instrumentom za praćenje, Protokolom UN-a o vatrenom oružju, Direktivom Vijeća 91/477/EEZ i Zajedničkim stajalištem Vijeća 2008/944/ZVSP te će stoga i pojačati njihovu provedbu poboljšanjem kapaciteta institucija jugoistočne Europe u pogledu označivanja, praćenja i vođenja evidencije oružja, s posebnim naglaskom na sposobnosti izgradnje prave obavještajne slike radi osmišljavanja učinkovitih protumjera za prijetnju trgovanja oružjem.

            Rezultati projekta/pokazatelji provedbe:

                     —

                     ojačan je i poboljšan rad SEEFEN-a, uz organizaciju šest sastanaka (dvaput godišnje) s naglaskom na umrežavanje i razmjenu informacija između stručnjaka za vatreno oružje iz tijela za izvršavanje zakonodavstva;

                     —

                     poboljšana je internetska platforma SEEFEN-a za razmjenu informacija;

                     —

                     ojačani su kapaciteti članova SEEFEN-a ciljanim tečajevima osposobljavanja i pružanjem tehničke i savjetodavne podrške;

                     —

                     uspostavljene su i djeluju središnje točke za vatreno oružje u svih sedam korisnika;

                     —

                     povećani su forenzički kapaciteti za praćenje;

                     —

                     uspostavljen je učinkoviti sustav označivanja s nabavom strojeva za označivanje;

                     —

                     ojačan je kapacitet za dijeljenje informacija i obavještajnih podataka o vatrenom oružju u jugoistočnoj Europi;

               3.4   Smanjenje učestalosti nezakonitog posjedovanja i zlouporabe vatrenog oružja podupiranjem kampanja za podizanje razine svijesti i za prikupljanje oružja

            Cilj

         Povećati regionalnu sigurnost borbom protiv masovnog nezakonitog posjedovanja vatrenog oružja kampanjama za podizanje razine svijesti i za prikupljanje oružja.

            Opis

         Zbog nasljeđa prošlih sukoba kao i zbog tradicionalne privrženosti oružju među stanovništvom u jugoistočnoj Europi nastao je ozbiljan problem s masovnim posjedovanjem nezakonitog oružja (procjenjuje se na nekoliko milijuna komada). To predstavlja ozbiljnu prijetnju ne samo miru i stabilnosti u regiji nego i izvan nje. Unatoč relativnom uspjehu u prošlosti kojim se to suzbijalo, nezakonito posjedovanje i dalje je rašireno diljem regije i moguće je da je se njime opskrbljuje ponude nezakonitog trgovanja prema Uniji. Međutim, taj problem zahtijeva dugoročno rješenje koje se usmjerava na promjenu stavova i percepcija putem stalnih ciljanih intervencija. Zbog složenosti pitanja potrebno je ponovno razmisliti o dosadašnjim pristupima i potrebi uspostave čvrste temeljne analize razloga zbog kojih pojedinci ustraju na nezakonitom oružju. U prethodnoj fazi dokazano je da postoji potreba za trajnim informiranjem i podizanjem razine svijesti radi smanjenja učestalosti nezakonitog posjedovanja vatrenog oružja koje je i dalje jedna od najneposrednijih prijetnji. Stoga se tom komponentom predlaže trajniji napor za podizanje razine svijesti o opasnostima koje predstavlja nezakonito posjedovanje kao i podizanje stope predaje SALW-a upotrebom inovativnih metodologija i pristupa usmjerenih na građane. To će se odviti na sljedeći način:

                     —

                     regionalnim istraživanjem kojim se uspostavlja sveobuhvatno razumijevanje pojava koje se kriju iza nezakonitog posjedovanja oružja;

                     —

                     razvojem i provedbom inovativnih kampanja za podizanje razine svijesti i (ako je moguće) za prikupljanje oružja kojima se želi smanjiti učestalost nezakonitog posjedovanja.

               Aktivnosti će se provoditi u partnerstvu s velikim brojem institucija i organizacija civilnog društva, stvarajući tako temelj za dugoročne napore za rješavanje tog problema.

            Rezultati projekta/pokazatelji provedbe:

         Projektom će se doprinijeti sveobuhvatnom smanjenju potražnje i posjedovanja nezakonitog oružja pomoću:

                     —

                     poboljšanog razumijevanja pojave nezakonitog posjedovanja studijom o ukorijenjenim stavovima;

                     —

                     jačanja svjesnosti o opasnostima koje predstavlja nezakonito posjedovanje oružja, streljiva i eksploziva putem kampanja koje se vode na razini regije;

               4.   Korisnici

         Izravni korisnici projekta bit će nacionalne institucije nadležne za kontrolu SALW-a u jugoistočnoj Europi. U odnosu na upravljanje zalihama, ministarstva unutarnjih poslova i policijske službe Republike Albanije, BiH, Kosova, Republike Moldove, Crne Gore,Srbije i BJRM-a imat će koristi od razvoja kapaciteta, poboljšanja infrastrukture na mjestima skladištenja i potpore smanjenju zaliha. Ta će ministarstva također biti izravni korisnici pojačanih kapaciteta za označivanje, praćenje i vođenje evidencije o SALW-u te koristiti pogodnosti regionalne mreže stručnjaka za vatreno oružje. Konačno, komisije za SALW i druge institucije nadležne za kontrolu SALW-a u jugoistočnoj Europi imat će koristi od osposobljavanja i dijeljenja informacija kao i od regionalne suradnje. Osim toga, ključne institucije zadužene za kontrolu SALW-a u Bjelarusu i Ukrajini imat će koristi od ograničenog i ciljanog prijenosa znanja.
         Predložene aktivnosti u potpunosti su u skladu s nacionalnim prioritetima za kontrolu SALW-a te su ih potvrdila nadležna nacionalna tijela za kontrolu SALW-a, pokazujući njihovo prihvaćanje i predanost ostvarenju rezultata projekta.
         Opće stanovništvo zemalja jugoistočne Europe i Unije koje je izloženo riziku značajnog širenja SALW-a, neizravno će, kako će se rizik smanjivati, imati koristi od ovog projekta.
         5.   Vidljivost djelovanja Unije

         SEESAC poduzima odgovarajuće mjere kako bi javnost znala da ovo djelovanje financira Unija. Takve će se mjere provoditi u skladu s Priručnikom Komisije za komunikacije i vidljivost za vanjsko djelovanje Europske unije. SEESAC će stoga osigurati vidljivost doprinosa Unije primjerenim brendiranjem i oglašavanjem, isticanjem uloge Unije, osiguravanjem transparentnosti njezina djelovanja i podizanjem razine osviještenosti o razlozima za Odluku, kao i o potpori Unije za Odluku te rezultatima te potpore. Materijal koji će nastati kao rezultat projekta imat će zastavu Europske unije na vidljivom mjestu u skladu sa smjernicama Unije za pravilnu upotrebu i reproduciranje zastave.
         Budući da se planirane aktivnosti uvelike razlikuju po području primjene i naravi, koristit će se niz promidžbenih alata, uključujući: tradicionalne medije; internetske stranice; društvene medije; i informativno-promidžbene materijale, uključujući informativnu grafiku, letke, biltene, izjave za medije i ostalo prema potrebi. Publikacije, javne manifestacije, kampanje, oprema i građevinski radovi, ostvareni javnom nabavom u okviru ovog projekta, primjereno će se označiti. Kako bi se dodatno pojačao učinak podizanja razine svijesti među različitim nacionalnim vladama i javnosti, međunarodnom zajednicom te lokalnim i međunarodnim medijima, svakoj će se ciljnoj projektnoj skupini obratiti primjerenim jezikom. Poseban naglasak stavit će se na prisutnost u novim medijima i na internetu.
         6.   Trajanje

         Na temelju iskustva provedbe Odluke Vijeća 2010/179/ZVSP i uzimajući u obzir regionalno područje provedbe projekta, broj korisnika te broj i složenost planiranih aktivnosti, vremenski okvir za provedbu iznosi 36 mjeseci.
         7.   Opća strategija

         Tehnička provedba ovog djelovanja povjerena je UNDP-u, koji djeluje u ime SEESAC-a, regionalne inicijative koja djeluje u okviru mandata UNDP-a i Vijeća za regionalnu suradnju, sljednika Pakta o stabilnosti za jugoistočnu Europu. SEESAC je izvršno tijelo Regionalnog provedbenog plana za suzbijanje širenja malog i lakog oružja (SALW) te kao takav djeluje kao središnja točka za sva pitanja u vezi sa SALW-om u regiji jugoistočne Europe.
         UNDP, djelujući u ime SEESAC-a, imat će opću nadležnost nad provedbom projektnih aktivnosti i odgovornost za provedbu projekta. Trajanje projekta iznosi tri godine (36 mjeseci).
         8.   Partneri

         SEESAC će izravno provoditi djelovanje u bliskoj suradnji s komisijama za SALW te s ministarstvima unutarnjih poslova Albanije, BiH, Kosova, Republike Moldove, Crne Gore, Srbije i BJRM-a. Ostale relevantne institucije bit će blisko uključene, posebno u odnosu na aktivnosti 3.4., u skladu s uspostavljenim holističkim pristupom s više dionika kontroli SALW-a.
         9.   Izvješćivanje

         Izvješćivanje, kako narativno tako i financijsko, obuhvaća cjelokupno djelovanje kako je opisano u relevantnom sporazumu o utvrđenom doprinosu i njemu priloženom proračunu, neovisno o tome financira li Komisija to djelovanje u potpunosti ili ga sufinancira.
         Narativna izvješća o napretku upućuju se kvartalno, kako bi se zabilježio i pratio napredak prema ostvarenju ključnih rezultata.
         10.   Procjena proračuna

         Ukupni procijenjeni trošak projekta koji financira Unija iznosi 6 508 136 EUR.

            (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244 i mišljenjem Međunarodnog suda o proglašenju neovisnosti Kosova.


title: 2007/530/Euratom: Odluka Komisije od 17. srpnja 2007. o osnivanju Europske skupine na visokoj razini za nuklearnu sigurnost i gospodarenje otpadom  Tekst značajan za EGP

text:
               01/Sv. 13

               HR

               Službeni list Europske unije

               177

         32007D0530

               L 195/44

               SLUŽBENI LIST EUROPSKE UNIJE

         ODLUKA KOMISIJE
   od 17. srpnja 2007.
   o osnivanju Europske skupine na visokoj razini za nuklearnu sigurnost i gospodarenje otpadom
   (Tekst značajan za EGP)
   (2007/530/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 135.,
   budući da:

               (1)

               Europska zajednica za atomsku energiju (Euratom) i njezine države članice obvezali su se održavati i dodatno poboljšavati sigurnost nuklearnih objekata i sigurno upravljanje istrošenim gorivom i radioaktivnim otpadom, kako je posebno navedeno u postojećem zakonodavstvu Zajednice donesenom prema člancima 31. i 32. Ugovora o Euratomu, kao i s odgovarajućim rezolucijama i zaključcima Europskoga vijeća, Europskog parlamenta, Vijeća i Europskog ekonomskog i socijalnog odbora.

               (2)

               Europsko vijeće od 8. do 9. ožujka 2007. podržalo je prijedlog Komisije o osnivanju EU-skupine na visokoj razini za nuklearnu sigurnost i gospodarenje otpadom, s mandatom postupnog razvijanja zajedničkog razumijevanja i, naposljetku, dodatnih europskih pravila u ovim područjima.

               (3)

               Rad Skupine na visokoj razini trebao bi uzeti u obzir zaključke 2798. sastanka Vijeća Europske unije (gospodarski i financijski poslovi) od 8. svibnja 2007. koji utvrđuje popis mogućih djelovanja, na temelju izvješća Radne skupine za nuklearnu sigurnost, i gradeći na postojećoj suradnji u okviru trenutačnog međunarodnog konteksta (kao što su Konvencija o nuklearnoj sigurnosti, Zajednička konvencija, Međunarodna agencija za atomsku energiju, Organizacija za gospodarsku suradnju i razvoj/Agencija za nuklearnu energiju, Udruženje zapadnoeuropskih nuklearnih regulatora).

               (4)

               Skupina na visokoj razini trebala bi se sastojati od čelnika nacionalnih regulatornih ili sigurnosnih tijela koja su nadležna u području sigurnosti nuklearnih postrojenja i sigurnog gospodarenja istrošenim gorivom i radioaktivnim otpadom. Komisija bi trebala imenovati predstavnika.

               (5)

               Skupina na visokoj razini trebala bi redovito izvješćivati Europski forum za nuklearnu energiju, koji predstavlja sveobuhvatnu platformu za raspravu i uključuje sve relevantne dionike u nuklearnom području. Trebala bi doprinositi dosljednoj primjeni relevantnih postojećih odredaba u svim dotičnim državama članicama.

               (6)

               Skupina na visokoj razini trebala bi Komisiji podnositi redovita izvješća o aktivnostima, uključujući preporuke kada je to potrebno, koja se upućuju Europskom parlamentu i Vijeću.

               (7)

               Skupina na visokoj razini mora stoga biti osnovana, a njezine nadležnosti i strukture moraju biti utvrđene,

         DONIJELO JE OVU ODLUKU:
   Članak 1.
   Osniva se Europska skupina na visokoj razini za nuklearnu sigurnost i gospodarenje otpadom (dalje u tekstu „Skupina na visokoj razini”).
   Članak 2.
   Zadaće
   Skupina na visokoj razini, na vlastitu inicijativu ili na zahtjev Komisije, savjetuje Komisiju i pomaže joj u postupnom razvijanju zajedničkog razumijevanja i, naposljetku, dodatnih europskih pravila u područjima:

               (a)

               sigurnosti nuklearnih postrojenja; i

               (b)

               sigurnosti gospodarenja istrošenim gorivom i radioaktivnim otpadom.

         Skupina olakšava savjetovanje, koordinaciju i suradnju nacionalnih regulatornih tijela.
   Članak 3.
   Sastav
   1.   Skupina na visokoj razini se sastoji od 27 nacionalnih predstavnika koji imaju znanja u područjima iz članka 2. i od jednog predstavnika Komisije. Skupina može običnom većinom odlučiti o proširenju članstva uključivanjem zamjenika članova.
   Svaka država članica imenuje jednog člana i jednog zamjenika člana. Članovi skupine ostaju na dužnosti sve do njihove zamjene.
   2.   Komisija imenuje predstavnika visoke razine koji prisustvuje sastancima i sudjeluje u raspravama Skupine na visokoj razini. Predstavnik Komisije je ravnopravan član skupine i sudjeluje na svim sastancima skupine.
   3.   Članovi koji više nisu u mogućnosti djelotvorno doprinositi raspravama skupine, koji podnesu ostavku ili ne poštuju uvjete članstva mogu biti zamijenjeni za preostalo razdoblje njihovog mandata.
   4.   Članovi koji su pojedinačno imenovani svake godine potpisuju obvezu da će djelovati u javnom interesu i izjavu o postojanju ili nepostojanju bilo kakvih interesa koji mogu narušiti njihovu objektivnost.
   5.   Imena članova koji su pojedinačno imenovani objavljuju se na internetskoj stranici Opće uprave za promet i energiju.
   Članak 4.
   Organizacija
   1.   Skupina na visokoj razini običnom većinom glasova između svojih članova bira predsjedavajućeg.
   2.   Skupina na visokoj razini može osnovati stručne radne skupine ili podskupine za proučavanje posebnih tema na temelju mandata koji utvrđuje skupina. One se raspuštaju čim ispune svoje zadaće.
   3.   Komisija može prisustvovati svim sastancima takvih stručnih radnih skupina.
   4.   Skupina i njezine podskupine se u pravilu sastaju u prostorijama Komisije u skladu s utvrđenim postupcima i rasporedom. Komisija pruža uslugu tajništva.
   5.   Stručnjaci iz država EGP-a i država kandidatkinja za pristupanje Europskoj uniji mogu prisustvovati sastancima Skupine na visokoj razini u svojstvu promatrača. Skupina na visokoj razini i Komisija mogu na sastanke pozvati druge stručnjake i promatrače.
   6.   Skupina na visokoj razini, podložno odobrenju Komisije, donosi svoj Poslovnik konsenzusom ili, ako ne postoji konsenzus, dvotrećinskom većinom glasova, pri čemu jedna država članica ima jedan glas.
   7.   Komisija osigurava tajništvo Skupini na visokoj razini.
   Članak 5.
   Troškovi sastanaka
   Putne troškove i troškove boravka koji nastanu za po jednog predstavnika po državi članici u vezi aktivnosti Skupine na visokoj razini, nadoknađuje Komisija u skladu s odredbama koje su na snazi u okviru Komisije.
   Članovi nisu plaćeni za obavljanje svojih dužnosti.
   Članak 6.
   Izvješćivanje
   Skupina na visokoj razini podnosi Komisiji izvješće o svojim aktivnostima, najmanje dvije godine nakon stupanja na snagu ove Odluke, a zatim svake dvije godine.
   Komisija dostavlja izvješća Europskom parlamentu i Vijeću, kada je to potrebno s komentarima.
   Članak 7.
   Transparentnost
   Skupina na visokoj razini se na otvoren i transparentan način opsežno savjetuje sa svim dionicima i zainteresiranom javnošću.
   Članak 8.
   Povjerljivost
   Kada Komisija obavijesti Skupinu na visokoj razini da su zatraženi savjeti ili postavljeno pitanje povjerljive naravi, članovi Skupine kao i promatrači i svaka druga osoba imaju obvezu ne otkrivati informacije koje su saznali putem rada Skupine na visokoj razini ili njezinih radnih skupina.
   Predstavnik Komisije može zatražiti da u takvim slučajevima na sastancima budu prisutni samo članovi Skupine na visokoj razini.
   Članak 9.
   Stupanje na snagu
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 17. srpnja 2007.

            Za Komisiju

         Andris PIEBALGS

            Član Komisije


title: 2003/440/EZ: Odluka Vijeća od 8. svibnja 2003. o potpisivanju, u ime Zajednice, i privremenoj primjeni Sporazuma u obliku razmjene pisama između Europske zajednice i Republike Hrvatske o sustavu ekobodova koji će se primjenjivati na hrvatski tranzitni promet kroz Austriju od 1. siječnja 2003.

text:
               07/Sv. 026

               HR

               Službeni list Europske unije

               20

         32003D0440

               L 150/32

               SLUŽBENI LIST EUROPSKE UNIJE

               08.05.2003.

      ODLUKA VIJEĆA

   od 8. svibnja 2003.
   o potpisivanju, u ime Zajednice, i privremenoj primjeni Sporazuma u obliku razmjene pisama između Europske zajednice i Republike Hrvatske o sustavu ekobodova koji će se primjenjivati na hrvatski tranzitni promet kroz Austriju od 1. siječnja 2003.
   (2003/440/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71. stavak 1., u vezi s prvom rečenicom prvog podstavka njegova članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je dogovorila Sporazum u obliku razmjene pisama između Europske zajednice i Republike Hrvatske o sustavu ekobodova koji će se primjenjivati na hrvatski tranzitni promet kroz Austriju.

               (2)

               Podložno njegovu možebitnom kasnijem sklapanju, Sporazum, parafiran 15. studenoga 2002., trebalo bi potpisati.

               (3)

               Potrebno je omogućiti privremenu primjenu Sporazuma od 1. siječnja 2003.,

         ODLUČILO JE:
   Članak 1.
   Ovime se, u ime Zajednice, odobrava potpisivanje Sporazuma u obliku razmjene pisama između Europske zajednice i Republike Hrvatske o sustavu ekobodova koji će se primjenjivati na hrvatski tranzitni promet kroz Austriju od 1. siječnja 2003., podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu/osobe koje će potpisati Sporazum u ime Zajednice, podložno njegovu sklapanju.
   Članak 3.
   Uz uvjet uzajamnosti, Sporazum iz članka 1. primjenjuje se na privremenoj osnovi od 1. siječnja 2003. do okončanja postupaka za njegovo formalno sklapanje.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 8. svibnja 2003.

            Za Vijeće

            Predsjednik

         M. CHRISOCHOÏDIS


title: 1999/132/EZ: Odluka Vijeća od 21. prosinca 1998. o sklapanju Sporazuma između Europske zajednice i Vijeća Europe s ciljem uspostavljanja bliske suradnje između Centra i Vijeća Europe u skladu s člankom 7. stavkom 3. Uredbe Vijeća (EZ) br. 1035/97 od 2. lipnja 1997. o osnivanju Europskog centra za praćenje rasizma i ksenofobije

text:
               01/Sv. 004

               HR

               Službeni list Europske unije

               17

         31999D0132

               L 044/33

               SLUŽBENI LIST EUROPSKE UNIJE

               21.12.1998.

      ODLUKA VIJEĆA

   od 21. prosinca 1998.
   o sklapanju Sporazuma između Europske zajednice i Vijeća Europe s ciljem uspostavljanja bliske suradnje između Centra i Vijeća Europe u skladu s člankom 7. stavkom 3. Uredbe Vijeća (EZ) br. 1035/97 od 2. lipnja 1997. o osnivanju Europskog centra za praćenje rasizma i ksenofobije
   (1999/132/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1035/97 (1), a posebno njezin članak 7. stavak 3. u vezi s člankom 228. stavkom 2. drugom rečenicom i stavkom 3. prvim podstavkom Ugovora o EZ-u,
   uzimajući u obzir prijedlog Komisije (2),
   uzimajući u obzir mišljenje Europskog parlamenta (3),
   budući da bi trebalo odobriti Sporazum između Europske zajednice i Vijeća Europe s ciljem uspostavljanja bliske suradnje između Centra i Vijeća Europe u skladu s člankom 7. stavkom 3. Uredbe Vijeća (EZ) br. 1035/97 od 2. lipnja 1997. o osnivanju Europskog centra za praćenje rasizma i ksenofobije,
   DONIJELO JE OVU ODLUKU:
   Članak 1.
   Sporazum između Europske zajednice i Vijeća Europe predviđen člankom 7. stavkom 3. Uredbe Vijeća (EZ) br. 1035/97 odobrava se u ime Europske zajednice.
   Tekst Sporazuma priložen je ovoj Odluci.
   Članak 2.
   Ovim se predsjednik Vijeća ovlašćuje da imenuje osobu ovlaštenu za potpisivanje Sporazuma koji je pravno obvezujući za Zajednicu (4).
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 21. prosinca 1998.

            Za Vijeće

            Predsjednik

         M. BARTENSTEIN

      (1)  SL L 151, 15.6.1997., str. 1.

      (2)  SL C 171, 5.6.1998., str. 10.

      (3)  SL C 359, 23.11.1998.

      (4)  Glavno tajništvo Vijeća objavit će datum stupanja na snagu Sporazuma u Službenom listu Europskih zajednica.


title: 2006/933/EZ: Odluka Komisije od 14. prosinca 2006. o nastavku usporednih pokusa i ispitivanja reprodukcijskog i sadnog materijala Prunus domestica L. i Malus Mill. Zajednice u godini 2007. prema Direktivi Vijeća 92/34/EEZ, započetih u 2003. i 2004.

text:
               03/Sv. 45

               HR

               Službeni list Europske unije

               286

         32006D0933

               L 355/103

               SLUŽBENI LIST EUROPSKE UNIJE

         ODLUKA KOMISIJE
   od 14. prosinca 2006.
   o nastavku usporednih pokusa i ispitivanja reprodukcijskog i sadnog materijala Prunus domestica L. i Malus Mill. Zajednice u godini 2007. prema Direktivi Vijeća 92/34/EEZ, započetih u 2003. i 2004.
   (2006/933/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/34/EEZ od 28. travnja 1992. o stavljanju voćnog reprodukcijskog materijala i voćnih sadnica namijenjenih za proizvodnju voća na tržište (1),
   uzimajući u obzir Odluku Komisije 2002/745/EZ od 5. rujna 2002. o postupcima za provođenje usporednih pokusa i ispitivanja Zajednice na voćnom reprodukcijskom materijalu i voćnim sadnicama prema Direktivi Vijeća 92/34/EEZ (2), a posebno njezin članak 3.,
   uzimajući u obzir Odluku Komisije 2003/894/EZ od 11. prosinca 2003. o postupcima za provođenje usporednih pokusa i ispitivanja Zajednice na reprodukcijskom i sadnom materijalu Prunus persica (L.) Batsch, Malus Mill. i Rubus idaeus L. prema Direktivi Vijeća 92/34/EEZ (3), a posebno njezin članak 3.,
   budući da:

               (1)

               Odluka 2002/745/EZ određuje postupke za usporedne pokuse i isitivanja koji se provode u skladu s Direktivom 92/34/EEZ na Prunus domestica L. od 2003. do 2007. godine.

               (2)

               Ispitivanja i pokuse provedene od 2003. do 2006. potrebno je nastaviti u 2007. godini.

               (3)

               Odluka 2003/894/EZ određuje postupke za usporedne pokuse i ispitivanja koja se provode u skladu s Direktivom 92/34/EEZ na Malus Mill. od 2004. do 2008. godine.

               (4)

               Ispitivanja i pokuse provedene od 2004. do 2006. potrebno je nastaviti u 2007. godini,

         ODLUČILA JE:
   Jedini članak
   Usporedni pokusi i ispitivanja Zajednice koja su započeta u 2003. na reprodukcijskom i sadnom materijalu Prunus domestica L. nastavit će se u 2007. u skladu s Odlukom 2002/745/EZ.
   Usporedni pokusi i ispitivanja Zajednice koja su započeta u 2004. na reprodukcijskom i sadnom materijalu Malus Mill. nastavit će se u 2007. u skladu s Odlukom 2003/894/EZ.

      Sastavljeno u Bruxellesu 14. prosinca 2006.

            Za Komisiju

         Markos KYPRIANOU

            Član Komisije

      (1)  SL L 157, 10.6.1992., str. 10. Direktiva kako je zadnje izmijenjena Odlukom Komisije 2005/54/EZ (SL L 22, 26.1.2005., str. 16.).

      (2)  SL L 240, 7.9.2002., str. 65.

      (3)  SL L 333, 20.12.2003., str. 88.